Soterija (šventė)
Soterija („išsigelbėjimas“, „išsivadavimas“) helenistinėse religijose – bet kokia auka ar aukų serija, siekiant išsigelbėjimo, išsivadavimo ar atsidėkojant už išsivadavimą iš krizės. Aukojimai vykdavo didelio masto festivaliuose, taip pat vadinamuose Soterijomis. Aukojimai dažniausiai buvo skirti Dzeusui. Žinoma šešiolika Soterijų festivalių, iš kurių garsiausias Delfų, švęstas nugalėjus keltus 279–278 pr. m. e.